stanford-oval/wikipedia huggingface dataset:
Riian eläintarha
Aiheesta muualla

Kuvia tai muita tiedostoja aiheesta Riian eläintarha Wikimedia Commonsissa
Viralliset sivut (latviaksi), (venäjäksi), (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Riga Zoo
Käännös suomeksi
Verkkomainonta

Verkkomainonta on mainontaa, joka hyödyntää internetiä, kuten sähköpostia, verkkosivuja tai sosiaalista mediaa.
Sitä pidetään kustannustehokkaana tapana luoda tarkkaan kohdennettua ja käyttäjän toimiin sidottua mainontaa verkkoon. Verkkomainonnan tavoitteita voi olla myynnin lisääminen, kävijöiden tuominen verkkokauppaan tai tuotteen lanseeraaminen.[lähde? ]
Verkkomainonnan osuuden globaaleista mainosinvestoinneista on arvioitu olevan noin 19 prosenttia (2017), kun televisiomainonnan osuus on 36 prosenttia ja mobiilimainonnan 12 prosenttia.
Yhdysvaltojen senaatin vuonna 2014 teettämän tutkimuksen mukaan verkkomainonta voi vaarantaa kuluttajien tietoturvan ja yksityisyyden.
Rakuten Marketingin vuonna 2017 tuottamassa kyselytutkimuksessa 83 prosenttia pitää verkkomainontaa häiritsevänä. Vastaajista 80 prosenttia on lisäksi sitä mieltä, että verkkomaininta ei alustasta riippumatta ole parantunut ajan myötä. Kyselyyn osallistui 2 500 ihmistä eri maista.
Aiheesta muualla

Kuvia tai muita tiedostoja aiheesta Verkkomainonta Wikimedia Commonsissa
Verkkolehtipaju

| Verkkolehtipaju |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pajukasvit Salicaceae
Suku::  Pajut Salix
Laji::  reticulata
Kaksiosainen nimi
 Salix reticulata  L. 
Synonyymit
 Salix orbicularis 
Katso myös
   Verkkolehtipaju Wikispeciesissä   Verkkolehtipaju Commonsissa 
Infobox OKNimi-testi OK: 
Verkkolehtipaju (Salix reticulata) on mattomaisesti kasvava matala kääpiöpensas, joka voi tulla pari senttimetriä korkeaksi. Se kukkii kesä-heinäkuussa. Lehdet ovat pyöreitä ja niissä on verkkomainen kuviointi. Laji muistuttaa ulkonäöltään jokin verran kääpiöpajua ja napapajua. Sitä kasvaa yleisenä kosteassa kalkkipitoisessa maassa tuntureilla.
Verkkolehtipajun kuvaus.
Aiheesta muualla

Kasviatlas 2016: Verkkolehtipajun (Salix reticulata) levinneisyys Suomessa
Pinkka – Lajintuntemuksen oppimisympäristö: Verkkolehtipaju (Salix reticulata)
United States Department of Agriculture (USDA): Salix reticulata (englanniksi)
Riku Oksa

Riku Oksa (ransk. Ric Hochet) on Suomessa aikoinaan Zoom-lehdessä ja Super Pokkareissa ilmestynyt seikkailusarjakuva. Sarjan tekijät olivat "Tibet" (oikea nimi Gilbert Gascard) ja André-Paul Duchâteau. Vuoden 1961 jälkeen Rick Master on seikkaillut yli 70 sarjassa.
Sarjan päähenkilö on sanomalehtimies ja yksityisetsivä Riku Oksa, jonka henkinen sukulaisuus Tintti-sarjakuviin on selvä.
Vielmur-sur-Agout

| Vielmur-sur-Agout |
| --- | --- |
 Kunnan keskusta
 vaakuna
 Vielmur-sur-Agout
 Koordinaatit: 43°37′18″N, 2°05′25″E 
Valtio:  Ranska
Alue:  Oksitania
Departementti:  Tarn
Arrondissementti:  Castres
Pinta-ala:  
 – Kokonaispinta-ala:  11,6 km²
Väkiluku (2019):  1 432 
 – Väestötiheys:  122 as./km²
Kunnan numero:  81315
Infobox OKVirheellinen NIMI-arvo: 
Vielmur-sur-Agout (oksitaaniksi: Vièlhmur) on kunta Ranskan eteläosassa Tarnin departementissa Oksitanian alueella. Se sijaitsee Agoutjoen varrella, noin 14 kilometriä Castresin kaupungista länteen.
Saint-Géminienin kirkko
Saint-Géminienin kirkon historia juontaa 1200-luvulla perustetusta benediktiiniluostarista. Kirkko on käynyt läpi monia muutoksia historiansa aikana. Se rakennettiin kokonaan uudelleen Ranskan uskonsotien jälkeen, ja sitä laajennettiin vielä 1800-luvulla.
Tunnetuja kuntalaisia

Jean-Louis Étienne (s. 1946), tutkimusmatkailija
Aiheesta muualla

Kuvia tai muita tiedostoja aiheesta Vielmur-sur-Agout Wikimedia Commonsissa
Razgradin alue

Razgradin alue (bulg. Област Разград) on Bulgarian alue maan koillisosassa. Razgradin alue on jaettu seitsemään kuntaan.
Kunnat

Tsar Kalojan
Isperih
Kubrat
Loznitsa
Razgrad
Samuil
Zavet
Robert Patrick

Robert Patrick vuonna 2014.
Robert Patrick (s. 5. marraskuuta 1958 Marietta, Georgia) on yhdysvaltalainen näyttelijä. Hän tuli tunnetuksi elokuvasta Terminator 2 – Tuomion päivä T-1000:n roolista. Hän esiintyi pienessä taustaroolissa kyseisenä hahmona vielä Schwarzeneggerin toimintasatiirissa Last Action Hero.
Vuonna 2000 hänestä tuli toinen pääosan esittäjistä televisiosarjasta Salaiset kansiot, jossa hän esitti agentti John Jay Doggettia sarjan päättymiseen asti vuoteen 2002.
Patrick on naimisissa Barbara Patrickin kanssa ja heillä on kaksi lasta: tytär ja poika.
Filmografiaa

Die Hard 2 – vain kuolleen ruumiini yli (Die Hard 2, 1990)
Terminator 2 – Tuomion päivä (Terminator 2: Judgment Day, 1991)
Broken (1992)
Wayne’s World (1992)
Valo taivaalta (Fire in the Sky, 1993)
Last Action Hero (1993)
Double Dragon (1994)
The Cool Surface (1994)
Striptease (1996)
Cop Land (1997)
The Vivero Letter (1998)
Kauhun oppitunnit (The Faculty, 1998)
Spy Kids (2001)
Salaiset kansiot (The X Files, 2000–2002) (televisiosarja)
D-Tox (2002)
Charlien enkelit: Kurvit suoriksi (Charlie's Angels: Full Throttle, 2003)
Stargate Atlantis (2004) (televisiosarja)
Asema 49 (Ladder 49, 2004)
Walk the Line (2005)
Elvis – legendan synty (Elvis, 2005) (televisiosarja)
Kasvottomat sotilaat (The Unit, 2006) (televisiosarja)
Isiemme liput (2006)
Firewall (2006)
The Marine (2006)
Silta salaiseen maahan (2007)
Isku New Yorkiin (Five Minarets in New York, 2010)
Turvatalo (Safe House, 2012)
Aiheesta muualla

Wikimedia Commonsissa on kuvia tai muita tiedostoja aiheesta .
Robert Patrick Internet Movie Databasessa. (englanniksi)
Robert Patrick Elonetissä.
Ricky Gervais

| Ricky Gervais |
| --- | --- |
 Ricky Gervais vuonna 2010.
Henkilötiedot
Koko nimi:  Ricky Dene Gervais
Syntynyt: 25. kesäkuuta 1961 (ikä 63) Reading, Berkshire, Englanti
Ammatti:  stand up -koomikko, näyttelijä, ohjaaja, tuottaja, käsikirjoittaja, kirjailija, ja juontaja
Puoliso:  Jane Fallon (1982–)
Näyttelijä
Aktiivisena:  1982-
Merkittävät roolit:  David Brent Konttorissa, Andy Millman Extras'sa, Derek samannimisessä televisiosarjassa
Palkinnot
 kolme Emmy palkintoa,  kolme Golden Globea,  7 Bafta-palkintoa 
Aiheesta muualla
Viralliset kotisivut
IMDb 
Elonet
Ricky Dene Gervais [dʒərˈveɪz] (s. 25. kesäkuuta 1961 Reading, Berkshire, Englanti) on brittiläinen koomikko, näyttelijä, ohjaaja, tuottaja, käsikirjoittaja, kirjailija, ja juontaja ja entinen poplaulaja ja manageri. Gervais on yhdessä Stephen Merchantin kanssa luonut televisiosarjat Konttori ja Extras, joissa hän myös näytteli pääosissa. Lisäksi hän on näytellyt muun muassa elokuvissa Night at the Museum – yö museossa ja Ghost Town.
Gervais opiskeli University College Londonissa biologiaa ja filosofiaa vuosina 1979–1983. Hän on kirjoittanut kolme lastenkirjaa: Flanimals (2004), More Flanimals (2005) ja Flanimals of the Deep (2006). Gervais on juontanut Golden Globe -palkintogaalan viisi kertaa: vuosina 2010, 2011, 2012, 2016, ja 2020.
Muuta

1980-luvulla Gervais toimi laulajana pop-duossa nimeltään Seona Dancing ystävänsä Bill Macraen kanssa. Yhtye ei saavuttanut mainittavaa menestystä lukuun ottamatta Filippiinejä, missä yhtyeen kappaleesta "More to Lose" tuli teini-ikäisten keskuudessa suuri hitti vuonna 1985.
Gervais toimi Sueden managerina ennen kuin bändi nousi suosioon 1990-luvulla.
Opiskellessaan UCL:ssä vuonna 1982 Gervais tapasi pitkäaikaisen puolisonsa kirjailija/tuottajan Jane Fallonin, jonka kanssa hän on suhteessa edelleen.
Gervais on ateisti ja humanisti.
Gervaisin on määrä esiintyä ensimmäistä kertaa Suomessa maaliskussa 2023 Helsingin jäähallissa Armageddon-nimisellä showllaan.
Palkintoja > Emmy

2007 Paras miespääosa komediasarjassa "Extras"
2006 Paras käsikirjoitus komediasarjassa "Extras"
2006 Paras komediasarja "The Office" (Yhdysvallat)
Palkintoja > Golden Globe

2004 Paras miespääosa musikaali- tai komediasarjassa "Konttori" (Iso-Britannia)
2004 Paras musikaali- tai komediasarja "Konttori" (Iso-Britannia)
2008 Paras musikaali- tai komediasarja "Extras" (Iso-Britannia)
Aiheesta muualla

Kuvia tai muita tiedostoja aiheesta Ricky Gervais Wikimedia Commonsissa
Ricky Gervaisin viralliset sivut
Ricky Gervais Internet Movie Databasessa. (englanniksi)
Rossittenin lintuasema

Lintujen rengastusta Rossittenissa 1939.
Muutontarkkailija Rossittenissa 1939.
Kuurinkynnäs
Rossittenin lintuasema oli maailman ensimmäinen lintutieteellinen tutkimusasema. Sen perustaja oli saksalainen lintutieteilijä Johannes Thienemann, joka vuonna 1900 piti esitelmän Saksan Lintutieteellisen Yhdistyksen kokouksessa Leipzigissa. Esitelmässään hän loi katsauksen Kuurinkynnään erinomaiseen sijaintiin lintujen muuton havainnoinnissa. Yhdistys ja Preussin hallitus antoivat Thienemannin tehtäväksi lintuaseman perustamisen ja johtamisen. Virallisesti lintuasema otettiin käyttöön 1. tammikuuta 1901. Vuodesta 1929 alkaen Thienemannin seuraajana toimi Ernst Schüz.
Saksan Lintutieteellinen Yhdistys johti aseman toimintaa vuoteen 1923 asti, jolloin Kaiser Wilhelm -instituutti otti vastuun aseman toiminnasta. Aseman yhdeksän tärkeintä tutkimusalaa olivat: muutto, käyttäytyminen, sulkasato, lintujen taloudellinen merkitys, suojelu, lintukokoelman perustaminen, tutkimusaineiston hankkiminen valtion tieteellisille laitoksille, tutkimuksen laajentaminen myös muihin eläinryhmiin sekä yleisön kouluttaminen.
Thienemann aloitti lintujen rengastamisen vuonna 1903. Yli miljoona lintua rengastettiin, ennen kuin Saksa joutui luovuttamaan alueen Neuvostoliitolle toisen maailmansodan jälkeen 1946. Vuonna 1956 professori Lev Belopolsky Venäjän tiedeakatemiasta perusti Rossittenin aseman tilalle Rybatšin lintuaseman, joka jatkoi saksalaisten aloittamaa toimintaa. Saksalaiset perustivat uuden lintutieteellisen tutkimusaseman Radolfzelliin.
Ricky Martin

| Ricky Martin |
| --- | --- |
 Ricky Martin, 2013
Henkilötiedot
Syntynyt: 24. joulukuuta 1971 (ikä 52)
Ammatti:  laulaja-lauluntekijä, näyttelijä
Muusikko
Taiteilijanimi:  Ricky Martin 
Laulukielet:  espanja, englanti
Aktiivisena:  1984–
Tyylilajit:  pop, rock, latinopop, world, reggae, R&B
Yhtyeet:  Menudo
Levy-yhtiöt:  Sony Music Mexico (1991-1995) Sony Discos (1995-2003)  Columbia (1999-) Sony Music Norte (2003-)
Aiheesta muualla
rickymartinmusic.com
  [ Muokkaa Wikidatassa ] [ ohje ]  
Ricky Martin (oikealta nimeltään Enrique Martín Morales, s. 24. joulukuuta 1971 San Juan, Puerto Rico) on maailman suosituimpia latinopopin esittäjiä.
Ricky Martin lauloi nuorena kuorossa ja pääsi 12-vuotiaana jäseneksi poikabändi Menudoon, joka oli suosittu Latinalaisessa Amerikassa. Hänet kuitenkin erotettiin yhtyeestä, kun hän tuli sen säännöillä "yli-ikäiseksi" 17-vuotiaana. Vuonna 1989 Martin muutti New Yorkiin ja yritti luoda soolouraa mutta ei aluksi menestynyt. Niinpä hän muutti Meksikoon, jossa julkaisi kaksi ensimmäistä albumiaan. Levyt menestyivät hyvin, ja siitä rohkaistuneena Martin muutti Los Angelesiin. Siellä hän pääsi esiintymään General Hospital -nimisessä saippuaoopperassa, ja hän julkaisi vielä kaksi espanjankielistä albumia. Hänen suosionsa kasvoi, ja hänet kiinnitettiin Les Miserables -musikaaliin Broadwaylle.
Vuonna 1999 julkaistiin ensimmäinen englanninkielinen sooloalbumi Ricky Martin, ja varsinkin single Livin' la Vida Loca teki Martinista tähden Pohjois-Amerikassa ja Euroopassa. Seuraavana vuonna julkaistiin albumi Sound Loaded, joka oli kaupallinen menestys, mutta Martin taas piti sitä taiteellisena pettymyksenä ja hänen mielestään se oli huono vaikka tuotti 7-8 milj. Ricky Martin vetäytyi osittain julkisuudesta ja julkaisi vasta 2005 seuraavan englanninkielisen albuminsa Life.
Yksityiselämä

Vuonna 2010 Martin kertoi olevansa homoseksuaali. Hän kihlautui vuonna 2016 Jwan Yosefin kanssa ja he avioituivat vuonna 2018. Elokuussa 2008 Martinista tuli kaksospoikien ja vuonna 2018 tytön isä sijaissynnyttäjän avulla. Hän odottaa loppuvuodesta 2019 jälleen sijaissynnyttäjän avulla neljättä lastaan.
Diskografia > Albumit

(Nimien perässä julkaisuvuosi ja myynti maailmanlaajuisesti)
Ricky Martin (1991 – 0,5 miljoonaa)
Me Amaras (1993 – 1 miljoona)
A Medio Vivir (1995 – 7 miljoonaa)
Vuelve (1997 – 8 miljoonaa)
Ricky Martin (1999 – 17 miljoonaa)
Sound Loaded (2000 – 5,4 miljoonaa)
La Historia (2001)
Almas Del Silencio (2003 – 4 miljoonaa)
Life (2005)
MTV Unplugged (2006)
Música + Alma + Sexo (2011)
A Quien Quiera Escuchar (2015)
Diskografia > Singlet

Albumilta Ricky Martin:
Fuego Contra Fuego (1991 - US Latin #3)
Vuelo (1991 - US Latin #11)
Albumilta A Medio Vivir:
(Un, Dos, Tres) María (1996 - US #88, UK #6, FR #1)
A Medio Vivir (1996 - US Latin #36)
Te Extraño, Te Olvido, Te Amo (1996 - US Latin #9, FR #4)
Bombón De Azúcar (1996)
Fuego De Noche, Nieve De Día (1996)
Volveras (1998 - US Latin #6, FR #48)
Albumilta Vuelve:
La Bomba (1998 - US Latin #27, FR #45)
Por Arriba, Por Abajo (1998 - US Latin #33)
Vuelve (1998 - US Latin #1)
Albumilta Ricky Martin (vuoden 1999 versio):
The Cup of Live (1998 - US #45, UK #29, FR #1)
Livin la Vida Loca (1999 - US #1, UK #1, FR #7)
She's All I Ever Had/Bella (1999 - US #2)
Shake Your Bon-Bon (1999 - US #22, UK #12)
Private Emotion (Mejan kanssa 1999 - US #67, UK #9, FR #11)
Albumilta Sound Loaded:
She Bangs (2000 - US #12, US Latin #1, UK #3, FR #36)
Nobody Wants to Be Lonely (Christina Aguileran kanssa 2001 - US #13, US Latin #1, UK #4, FR #28)
Loaded/Dame Más (2001 - US #97, UK #19)
Albumilta Almas del Silencio:
Jaleo (2003 - US Latin #1, FR #32, GER #45)
Tal Vez (2003 - US #74, US Latin #1)
Juramento (2003 - GER #92)
Y Todo Queda En Nada (2004 - US Latin #1)
Asignatura Pendiente (2004 - US Latin #5)
Albumilta Life:
I Don't Care (Fat Joen ja Amerien kanssa 2005 - US #65, UK #11, FR #16)
Drop it on Me (2006 - US Latin #23)
It's Alright (2006 - US Latin #21, FIN #17)
It's Alright (Espanjankielinen versio - FR #1)
Albumilta MTV Unplugged:
Tu recuerdo 7 (2006 - US Latin #1)
Pegate (2007 - US Latin #6)
Aiheesta muualla

Wikimedia Commonsissa on kuvia tai muita tiedostoja aiheesta .
www.rickymartin.com (Arkistoitu – Internet Archive)
Ricky Martin Internet Movie Databasessa. (englanniksi)
Ricky Martin vuonna 2005.
Vélodrome National

| Vélodrome National de Saint-Quentin-en-Yvelines |
| --- | --- |

Rakennuksen tiedot
Sijainti:   Montigny-le-Bretonneux, Ranska
Koordinaatit:  48°47′16″N, 2°02′05″E
Avattu:  2014
Katsojakapasiteetti
 5 000 
Lisää rakennusartikkeleitaArkkitehtuurin teemasivulla
Vélodrome National, viralliselta nimeltään Vélodrome National de Saint-Quentin-en-Yvelines, on vuonna 2014 valmistunut velodromi.
Areena sijaitsee Montigny-le-Bretonneux’n kunnassa noin 25 kilometriä Pariisista lounaaseen. Se soveltuu myös muihin sisäurheilutapahtumiin. Sen viereen on rakennettu BMX-pyöräilykeskus. Areenalla järjestetään vuoden 2024 kesäolympialaisten ratapyöräilykilpailut. Vélodrome National on myös Ranskan pyöräilyliiton päämaja, sekä Ranskan ratapyöräilyjoukkueiden koulutuskeskus. Siellä on järjestetty ratapyöräilyn maailmanmestaruuskilpailut vuosina 2015 ja 2022.
Velodromin rakennustyöt vuonna 2013.
BMX-pyöräilykeskus.
Velodromi sisältä.
Aiheesta muualla

Kuvia tai muita tiedostoja aiheesta Vélodrome National Wikimedia Commonsissa
Voerde

| Voerde Voerde |
| --- | --- |

 Vaakuna
 fiVoerde 
 51°36′00″N, 6°40′59″E 
Valtio:  Saksa
Osavaltio:  Nordrhein-Westfalen
Piirikunta:  Wesel
Kokonaispinta-ala:  53,49 km2
Korkeus merenpinnasta:  26 m
Väkiluku 2022:  36 196 
 www.voerde.de 
Voerden sijainti Weselin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Voerde on kaupunki Nordrhein-Westfalenin osavaltiossa Saksan länsiosassa. Kaupunki sijaitsee Reinin varrella ja siellä harjoitetaan muun muassa metalliteollisuutta.
Maantiede

Voerde sijaitsee Ruhrin alueen luoteisosassa Ala-Reinin tasangolla läntisessä Nordrhein-Westfalenissa noin 42 kilometriä Düsseldorfista pohjoiseen ja noin 27 kilometriä Essenistä luoteeseen. Rein muodostaa kaupungille luonnollisen rajan etelässä ja lännessä. Joen länsipuolella sijaitsee Rheinberg.
Historia

Roomalaisten ja frankkien aikana nykyisen Voerden alueella oli erään Reinin haaran ylittävä kahluupaikka, eli Fuerdt, johon kaupungin nimi palautuu. Varhaisin kirjallinen maininta Voerdesta on vuodelta 1344, jolloin siihen viitataan Werdenin luostarin läänityksenä. Vuosina 1652–1804 Voerde oli Brandenburgin markkreivikunnan niin kutsuttu "Herrlichkeit", jolla oli itsenäistä toimivaltaa eräillä elämänaloilla. 1800-luvun alun ranskalaisvallan jälkeen Voerdesta tehtiin osa Preussia, ja se sai itsenäisen kunnan aseman. Voerde sai oman rautatieaseman 1886. Kunnan alue laajeni 1922, kun Möllen, Spellen ja Voerde liitettiin toisiinsa. Wehrmacht räjäytti Reinin ylittävän sillan 10. maaliskuuta 1945 ja 23. maaliskuuta liittoutuneet rakensivat väliaikaisen ponttoonisillan joen yli. Winston Churchill vieraili alueella 25. maaliskuuta 1945. Vuonna 1950 maalaiskunnat Voerde ja Löhnen liitettiin toisiinsa. Nykyiset rajansa Voerde sai 1975, kun sen pohjois- ja eteläosasta lohkaistiin alueita naapurikaupunkeihin. Voerde sai kaupunkioikeudet 1981.
Voerden historialliseen arkkitehtuuriin kuuluu muun muassa keskiaikainen Haus Voerde, jonka linnamaiseen ilmeeseen ovat vaikuttaneet sekä barokki että klassismi.
Talous ja liikenne

Voerden suuria työnantajia on alumiininvalmistaja Trimet. Metallialaa edustaa myös Weseler Stahlbau. Voerden rautatieasema, Bahnhof Voerde (Niederrhein), sijaitsee rataosuudella Oberhausen–Arnhem. Samalla rataosuudella sijaitsee myös Bahnhof Friedrichsfeld (Niederrhein). Moottoritie BAB 3 kulkee kaupungin itäpuolitse. Voerden alueella kulkee maantie Bundesstraße 8.
Aiheesta muualla

Voerde, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Voerde (Niederrhein)
Käännös suomeksi
Veritaika

| Veritaika> Blood Magic |
| --- | --- |

Alkuperäisteos
Kirjailija:  Tessa Gratton
Kansitaiteilija:  Stephen Carroll
Kieli:  englanti
Genre:  Fantasiakirjallisuus
Kustantaja:  Random House Books for Young Readers
Julkaistu:  2011
Ulkoasu:  sidottu/nidottu
Sivumäärä:  405
Suomennos
Suomentaja:  Inka Parpola
Kustantaja:  WSOY
Julkaistu:  2011
Ulkoasu:  sidottu/nidottu
Sivumäärä:  370
ISBN:  978-951-0-37659-1

Seuraava:  Verenvahti
Löydä lisää kirjojaKirjallisuuden teemasivulta
Veritaika (engl. Blood Magic) on nuorille aikuisille suunnattu fantasiakirja.
Juoni

Silla Kennicottin isä oli maailman lempein mies. Hän ei mitenkään ole voinut ampua äitiä ja sitten itseään. Mutta kaikki muut uskovat niin, jopa Sillan veli Reese.
Kaikki muuttuu, kun joku lähettää Sillalle merkillisen muistikirjan täynnä rönsyileviä kaavioita, riimuja ja viisikantoja. Naapuriin muuttaa Nicholas, jonka suudelmat ovat silkkaa sähköä. Sitten vanhempien hautakiveen ilmestyy punaisia merkkejä. Kun nuoret alkavat selvittää totuutta, he huomaavat joutuneensa pelottavien voimien pyörteeseen, jossa kukaan ei ole turvassa eikä keneenkään voi luottaa. Vielä pelottavampaa on löytää samat voimat omasta mielestään. On vain annettava vaiston viedä – ja veren ohjata.
Vastaanotto

Amerikkalainen Tessa Gratton nousi maailmanmaineeseen esikoisromaanillaan, joka on myyty jo 16 maahan.
”Rakkautta hautausmaan kätköissä, kauhua naamioiden takana, veren kuisketta – aivan ihana kirja!”
– Maggie Stiefvater, Väristys-sarjan kirjoittaja
”(…) Veritaika on ällistyttävän nautittava kirja, myös aikuisille.”
- Vesa Sisättö, Helsingin Sanomat
Aiheesta muualla

(Arkistoitu – Internet Archive)
(Arkistoitu – Internet Archive).
Werner Delmes

| Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Mitalit> Maa:   Saksa.Miesten maahockey. Olympialaiset  | Maa:   Saksa> Miesten maahockey. |
| --- | --- | --- | --- |
|  Pronssia | Melbourne 1956 | joukkuekilpailu |  |
Werner Delmes (28. syyskuuta 1930 Köln – 13. tammikuuta 2022) oli saksalainen maahockeypelaaja ja olympiamitalisti. Hän kuului vuoden 1956 kesäolympialaisissa Melbournessa lajissa pronssia saaneeseen joukkueeseen. Hän kilpaili maahockeyssa myös Rooman kesäolympialaisissa 1960 ja jäi siinä joukkueineen seitsemänneksi.
Rein Ratas

Rein Ratas.
Rein Ratas (9. toukokuuta 1938 – 18. huhtikuuta 2022) oli virolainen poliitikko, joka edusti Viron keskustapuoluetta . Ratas toimi Riigikogussa 2007–2011 ja uudelleen 2015–2018. Pitkän sairauden vuoksi Ratasin tilalla Riigikokussa oli Igor Kravtšenko joulukuusta 2016 syyskuuhun 2018, jolloin Ratas virallisesti jätti paikkansa ja Kravtšenkosta tuli varsinainen edustaja.
Ratas on Viron entisen pääministerin Jüri Ratasin isä.
Rusada

Venäjän antidopingtoimisto (ven. Ассоциация Российское антидопинговое агентство, Assotsiatsija Rossijskoje antidopingovoje agentstvo, lyh. РУСАДА, RUSADA) on Venäjän antidopingtoimisto.
Rusadan johtaja oli Nikita Kamajev siihen asti kunnes Maailman antidopingneuvosto Wada julkaisi joulukuussa 2015 raportteja Venäjällä varsinkin yleisurheilussa järjestelmällisesti harjoitetusta dopingin käytöstä. Kamajev erosi sen jälkeen. Hän otti yhteyttä Sunday Timesiin ja kertoi julkistavansa tekeillä olevassa kirjassaan Venäjän salaisen suunnitelman, kuinka tuloksia parannetaan dopingaineilla. Kamajev kuoli epäselvissä oloissa.
Aiemmin myös toinen Rusadan johtoon kuulunut, vuosina 2008–2010 Rusadan puheenjohtajana toiminut Vjatšeslav Sinev, kuoli Wadan julkistuksen jälkeen.
Værnesin kirkko

| Værnesin kirkko Værnes kirke |
| --- | --- |
 Kirkko vuonna 2019.
Sijainti:  Stjørdal, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1100-luku
Materiaali:  kivi
Istumapaikkoja:  370
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Værnesin kirkko (norj. Værnes kirke) on Stjørdalin kunnassa Trøndelagin läänissä Norjassa sijaitseva kivinen pitkäkirkko 1100-luvulta.
Kuvia

Kirkkosali
Alttari
Aiheesta muualla

Kuvia tai muita tiedostoja aiheesta Værnesin kirkko Wikimedia Commonsissa
Werner Egk

| Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Maa:   Saksa>  |
| --- | --- | --- | --- |
|  Kultaa | Berliini 1936 | Orkesterimusiikki |  |
Werner Egk (alun perin Werner Mayer, 17. toukokuuta 1901 Donauwörth, Baijeri – 10. heinäkuuta 1983 Inning) oli saksalainen säveltäjä. Egk opiskeli Münchenissä Carl Orffin johdolla. Egk sävelsi erityisesti baletti- ja oopperamusiikkia. Hänen teoksensa Die Zaubergeige (suom. Taikaviulu) oli yksi natsi-Saksan esitetyimpiä oopperoita. Egk työskenteli natsien valtakaudella Reichsmusikkammerissa. Hän voitti kultaa Berliinin olympiakisojen taidelajeissa. Toisen maailmansodan jälkeen häntä nimitettiin "jälleenrakennuksen säveltäjäksi" ja hän työskenteli 1950-luvulla Berliinin musiikkikorkeakoulun johtajana.
Werner Elert

Werner Elert (19. elokuuta 1885 Heldrungen am Kyffhäuser – 21. marraskuuta 1954 Erlangen) oli saksalainen evankelisluterilainen teologi.
Werner Elert on luterilaisuuden tutkija, joka edustaa Luther-tutkimuksen systemaattista näkökulmaa. Werner Elert tuki kansallissosialistista valtiota ja saksalaisuuden ihannetta. Hänen mukaansa Jumala on luonut pysyviä järjestyksiä, kuten avioliitto, perhe ja omaisuus – joissain tapauksissa myös kansa, valtio ja rotu, joiden varassa oikea elämä on mahdollista.